标题：796年
中国纪年
796年，唐德宗神武圣文皇帝贞元十二年
历史大事
田绪死幼子季安继
魏博节度使田绪尚嘉诚公主，有庶子三人，季安最小，公主养为子，绪以为副大使。贞元十二年（七九六）四月九日，田绪暴亡，左右使季安领军事，此时年十五。四月十四日发丧，众推季安为留后。八月，朝廷以田季安为魏博节度使。
窦文场霍仙鸣为护军中尉
贞元十二年（七九六）六月六日，以宦官监句当左神策窦文场、监句当右神策霍仙鸣皆为护军中尉。初，德宗置六统军（北门六禁军各置一“统军”），官阶同六尚书，意在安置节度使之罢镇者，原系宠官，故相承用制书（皇帝诏书），以麻纸写，至是，文场暗示宰相要将神策中尉与统军相比，都用麻纸写制。翰林学士郑絪请示德宗，说：“按习惯只有封王、命相才用白麻写制，今以命中尉，不知陛下意在特宠文场，还是永定为法令?”德宗于是召文场曰：“武德、贞观时，宦官不过命为“员外将军同正”而已，衣绯（四、五品）者无几。自李辅国以来，毁坏制度。朕今用尔，已属徇私，如果以麻制宣告，天下必谓尔等胁我为之矣。”文场叩头谢过，遂焚其麻，并命今后连统军也只能由中书降敕。然自后窦、霍二人势倾朝野，藩镇将帅多出神策军，台省官有的亦出其门。宦官势力日趋巩固。
判官严绶以“进奉”迁官
德宗在奉天时，颇感窘乏，平定战乱以后，遂专意聚敛。初时，只有节度使（藩镇）才以“进奉”邀恩宠，皆言是“税外方圆”，或说是“用度羡余”，其实皆割留常赋、增敛百姓、减刻吏禄所得，大部被贪污，所进者只一小部。节度使李兼在江西有月进奉，韦皋在西川有日进奉。后来刺史也靠进奉，如常州刺史裴肃以进奉迁官为浙东观察使。贞元十二年（七九六）六月，宣歙观察使刘赞卒，判官严绶掌留务，竭尽府库以进奉，得征为刑部员外郎。以幕僚进奉得官自严绶始。
董晋为宣武节度使
宣武节度使李万荣中风，昏不省事，右神策军护军中尉霍仙鸣荐宣武押牙刘沐，委以军政之事，贞元十二年（七九六）六月二十二日，以沐为行军司马。万荣得病后，以其子李乃为兵马使。二十五日，乃集诸将责李湛、伊娄说、张丕等不忧军事，斥之外县。德宗遣中使第五守进至汴州，宣慰才毕，军士十余人呼道：“刘沐何人，为行军司马！”沐惧，假装中风，被士卒抬出。军士又呼：“仓官刘叔何贪污军粮。”遂杀而食之。又要杀守进，乃止之。乃遂杀伊娄说、张丕。都虞候邓惟恭与万荣是同乡相善，万荣常委以心腹，李乃也倚靠之。至此，惟恭与监军俱文珍谋，执乃送京师。七月六日，德宗以东都留守董晋同平章事，兼宣武节度使，以万荣为太子少保，贬乃为虔州（今江西赣州）司马。七日，万荣卒。邓惟恭既执李乃，遂权知军事，欲代万荣，不肯遣人迎董晋。晋既受诏，即与随从址余人赴镇，不用兵卫。至郑州，迎者不至，郑人皆劝晋暂留观变，有人从汴州来，告晋汴不可入，晋不听而行。惟恭不料晋来之速，晋离城十余里，惟恭乃帅诸将出迎。晋命惟恭勿下马，惟恭心中差安。既入城，仍委惟恭以军政之事。二十三日，德宗以邓惟恭等将士有执送李乃功，各迁官并赐钱。八月十八日，以汝州刺史陆长源为宣武行军司马。朝议以董晋柔仁，而长源性刚刻，故使佐之。长源多更旧事，案成后晋始罢之，因此军中得以安定。十一月，邓惟恭心不自安，暗中结将士二百余人谋作乱，董晋悉捕斩其党，械惟恭送京师。德宗下诏免死，流于汀州。
李景略为丰州都防御史
李景略为河东行军司马，留后李说忌之。回鹘梅录入贡，过太原，说与之宴，梅录争坐次，说不能遏，景略叱之。梅录识其声，趋前拜之，曰：“非丰州李端公（唐人呼侍御为端公）邪?”又拜，遂就下坐。座中皆属目重景略。说益不安。于是厚赂宦官窦文场，使去景略。时有人传言回纥将入寇，德宗忧之，以丰州（今内蒙古五原南）当战略要地，择可守者，文场借机荐景略。贞元十二年（七九六）九月六日，以景略为丰州都防御使。边地气候寒冷，土瘠民贫，景略以勤俭帅众，两年之后，边备充实，雄于北边。
宰相绝班
贞元十二年（七九六）八月二十八日，门下侍郎、同平章事赵憬卒。九月六日，宰相卢迈中风，不能上朝。九月十二日，宰相贾耽又值私忌（祖、父母丧），所以宰相绝班（即朝班时，宰相班无人），德宗遂遣中使召主书来承旨。“主书”即堂吏，中书省主书，从七品上；尚书省主书，从八品下。
德宗任用小人
贞元十二年（七九六）九月十八日，户部尚书、判度支裴延龄死。延龄奸佞小人，欺上谗下，但独得德宗宠信，死后中外相贺，只有德宗悼惜之。十月十七日，以谏议大夫崔损、给事中赵宗儒并同平章事。崔损尝为廷龄所荐，故德宗用以为相。十一月八日，以右补阙韦渠牟为左谏议大夫。德宗自贬陆贽以后，不信任宰相，从御史、刺史、县令以上皆由自己选用，中书省行文书而已。又深居禁中，所取信者只是裴延龄、礼部尚书李齐运、户部郎中王绍、司农卿李实、翰林学士韦执谊及韦渠牟等小人，皆是庸鄙之士，权倾宰相，趋附盈门。绍谨密无可否；实狡险掊克；执谊年二十余，以文章与德宗唱和；渠牟形神恌躁，尤为德宗所亲狎，所荐引皆不次迁擢。所以德宗晚年朝政日益混乱。
史料记载
德宗神武圣文皇帝十贞元十二年（丙子，公元七九六年） 
春，正月，庚子，元谊、石定蕃等帅洺州兵五千人及其家人万馀口奔魏州。上释不问，命田绪安抚之。 
乙丑，以浑瑊、王武俊并兼中书令。己巳，加严震、田绪、刘济、韦皋并同平章事。天下节度、观察使，悉加检校官以悦其意。 
三月，甲午，韦皋奏降西南蛮高万唐等二万馀口。 
乙巳，以闲厩、宫苑使李齐运为礼部尚书，户部侍郎裴延龄为户部尚书，使职如故。齐运无才能学术，专以柔佞得幸于上，每宰相对罢，则齐运次进决其议。或病卧家，上欲有所除授，往往遣中使就问之。 
丙辰，韶王暹薨。 
魏博节度使田绪尚嘉诚公主，有庶子三人，季安最幼，公主子之，以为副大使。夏，四月，庚午，绪暴薨。左右匿之，使季安领军事，年十五。乙亥，发丧，推季安为留后。 
庚辰，上生日，故事，命沙门、道士讲论于麟德殿，至是，始命以儒士参之。四门博士韦渠牟嘲谈辩给，上悦之，旬月，迁右补阙，始有宠。 
五月，丙申，邠宁节度使张献甫暴薨，监军杨明议请都虞候杨朝晟权知留后。甲辰，以朝晟为邠宁节度使。 
六月，乙丑，以监句当左神策窦文场、监句当右神策霍仙鸣皆为护军中尉，监左神威军使张尚进、监右神威军使焦希望皆为中护军。初，上置六统军，视六尚书，以处节度使罢镇者，相承用麻纸写制。至是，文场讽宰相比统军降麻。翰林学士郑纟因奏言：“故事惟封王、命相用白麻，今以命中尉，不识陛下特以宠文场邪，遂为著令也？”上乃谓文场曰：“武德、贞观时，中人不过员外将军同正耳，衣绯者无几。自辅国以来，堕坏制度。朕今用尔，不谓无私。若复以麻制宣告天下，必谓尔胁我为之矣。”文场叩头谢。遂焚其麻，命并统军自今皆中书降敕。明日，上谓纟因曰：“宰相不能违拒中人，朕得卿言悟耳。”是时窦、霍势倾中外，籓镇将帅多出神策军、台省清要亦有出其门者矣。 
宣武节度使李万荣病风，昏不知事，霍仙鸣荐宣武押牙刘沐可委军政。辛巳，以沐为行军司马。 
宣歙观察使刘赞卒。初，上以奉天窘乏，故还宫以来，尤专意聚敛。籓镇多以进奉市恩，皆云“税外方圆”，亦云“用度羡馀”，其实或割留常赋，或增敛百姓，或减刻吏禄，或贩鬻蔬果，往往私自入，所进才什一二。李兼在江西有月进，韦皋在西川有日进。其后常州刺史济源裴肃以进奉迁浙东观察使，刺史进奉自肃始。及刘赞卒，判官严绶掌留务，竭府库以进奉，征为刑部员外郎，幕僚进奉自绶始。绶，蜀人也。 
李万荣疾病，其子乃为兵马使。甲申，乃集诸将责李湛、伊娄说、张丕以不忧军事，斥之外县。上遣中使第五守进至汴州，宣慰始毕，军士十馀人呼曰：“兵马使勤劳无赏，刘沐何人，为行军司马！”沐惧，阳中风，舁出。军士又呼曰：“仓官刘叔何给纳有奸。”杀而食之。又欲斫守进，乃止之。乃又杀伊娄说、张丕。都虞候匡城邓惟恭与万荣乡里相善，万荣常委谋以腹心，乃亦倚之。至是，惟恭与监军俱文珍，执乃，送京师。秋，七月，乙未，以东都留守董晋同平章事，兼宣武节度使，以万荣为太子少保，贬乃虔州司马。丙申，万荣薨。 
邓惟恭既执李乃，遂权军事，自谓当代万荣，不遣人迎董晋。晋既受诏，即也傔从十馀人赴镇，不用兵卫。至郑州，迎者不至，郑州人为晋惧，或劝晋且留观变。有自汴州出者，言于晋曰：“不可入。”晋不对，遂行。惟恭以晋来之速，不及谋。晋去城十馀里，惟恭乃帅诸将出迎。晋命惟恭勿下马，气色甚和，惟恭差自安。既入，仍委惟恭以军政。 
初，刘玄佐增汴州兵至十万，遇之厚，李万荣、邓惟恭每回厚焉。士卒骄，不能御，乃置腹心之士，幕于公庭庑下，挟弓执剑以备之，时劳赐酒肉。晋至之明日，悉罢之。 
戊威，韩王迥薨。 
壬子，诏以宣武将士邓惟恭等有执送李乃功，各迁官赐钱。其为乃所胁，邀逼制使者，皆勿问。 
八月，乙未朔，日有食之。 
己巳，以田季安为魏博节度使。 
丙子，以汝州刺史陆长源为宣武行军司马。朝议以董晋柔仁多可，恐不能集事，故以长源佐之。长源性刚刻，多更张旧事。晋初皆许之，案成则命且罢，由是军中得安。 
丙戌，门下侍郎、同平章事赵憬薨。 
初，上不欲生代节度使，常自择行军司马以为储帅。李景略为河东行军司马，李说忌之。回鹘梅录入贡，过太原，说与之宴，梅录争坐次，说不能遏。景略叱之，梅录识其声，趋前拜之曰：“非丰州李端公邪！”又拜，遂就下坐。座中皆属目于景略。说益不平，乃厚赂中尉窦文场，使去之。会有传回鹘将入寇者，上忧之，以丰州当虏冲，择可守者。文场因荐景略。九月，甲午，以景略为丰州都防御使。穷边气寒，土瘠民贫，景略以勤俭帅众，二岁之后，储备完实，雄于北边。 
卢迈得风疾，庚子，贾耽私忌，宰相绝班，上遣中使召主书承旨。 
丙午，户部书尚、判度支裴延龄卒，中外相贺，上独悼惜之。壬子，吐蕃寇庆州。 
冬，十月，甲戌，以谏议大夫崔损、给事中赵宗儒并同平章事。损，玄?之弟孙也，尝为裴延龄所荐，故用之。 
十一月，乙未，以右补阙韦渠牟为左谏议大夫。上自陆贽贬官，尤不任宰相，自御史、刺呼、县令以上皆自选用，中书行文书而已。然深居禁中，所取信者裴延龄、李齐运、户部郎中王绍、司农卿李实、翰林学士韦执谊及渠牟，皆权倾宰相，趋附盈门。绍谨密无损益，实狡险掊克；执谊以文章与上唱和，年二十馀，自右拾遗召入翰林；渠牟形神恌躁，尤为上所亲狎，上每对执政，漏不过三刻，渠牟奏事率至六刻，语笑款狎往往闻外，所荐引咸不次迁擢，率皆庸鄙之士。 
宣武都虞侯邓惟恭内不自安，潜结将士二百馀人谋作乱。事觉，董晋悉捕斩其党，械惟恭送京师。己未，诏免死，汀州安置。